钦定古今图书集成/明伦汇编/氏族典/第287卷 > 黄尚正
## 钦定古今图书集成/明伦汇编/氏族典/第287卷 > 黄尚正

按《广东通志》：“尚正，东莞人，任江西龙泉县秀洲巡检。
嘉靖辛酉，流贼掠县，尚正率兵迎战，杀数千人，夺其
马。贼退走雩田，尚正追至复战，后兵不继，与仆有进
俱为贼所执。尚正绐贼，释仆取赎，潜与县刻期外攻。
至夜，尚正乘贼醉，刃其渠大王等数人，县兵不至，遂
被害。事闻，赠太仆寺丞，荫其子。”